google/wiki40b huggingface dataset:
Canaima

Canaima er venezuelansk Linux-distribusjon som er basert på Debian. Den oppstod for å dekke behov hos Venezuelas regjering i henhold til presidentresolusjon 3,390, som prioriterer bruken av fri teknologi i det offentlige administrasjon. Den 14. mars 2011 ble Canaima offisielt standard operativsystem for Venezuelas offentlige administrasjon.
Distribusjonen benytter skrivebordsmiljøet GNOME, og er tilgjengelig i utgaver for x86-32, x86-64 og MIPS 64.
Første versjon ble lansert 18. oktober 2007. Siste versjon er 4.0 Kerepakupai, som ble lansert 4. desember 2013.
Magallanes (Agusan del Norte)

Magallanes (Bayan ng Magallanes) er en kommune i Filippinene. Kommunen ligger på øya Mindanao, og tilhører provinsen Agusan del Norte. Folkemengden var på 21 007 innbyggere i 2015.
Magallanes er inndelt i 8 barangayer.
Natura 2000

Nåværende status

Natura 2000 beskytter rundt 18 prosent av land i EU-landene og det kan bli betraktet som bortimot fullført innenfor EUs terrestriske miljø. Det er fortsatt en del emner som må løses, men generelt har Natura 2000 fungert etter hensikten. I løpet av prosessen har Europakommisjonen advart flere medlemsstater om ikke overholdt EUs naturdirektiver, særskilt i forhold med utilstrekkelighet overfor Natura 2000s nettverk, blant annet ble det påbegynt en prosedyre om utilstrekkelighet mot Polen i april 2006.

Norden

I Sverige er Natura 2000-områdene koordinert med Naturvårdsverket (tilsvarer norske Miljøverndepartementet). De svenske områdene er beskyttet av kapittel 7 av miljöbalken (en del av den svenske landskapsloven). Det betyr at virkemidler innen et slikt definert område kan kreve tillatelse fra de lokale länsstyrelser. 
I Danmark er det utpekt 254 habitatområder, 113 fuglebeskyttelsesområder, og 27 ramsarområder; det gir ikke 394 områder til sammen da noen områder tilhører inn under flere kategorier.
I Norge ble det valgt å ikke innlemme i EØS-avtalen EUs direktiver på naturforvaltningssiden, og Norge inngår dermed heller ikke i EUs program Natura 2000 som følger opp Fugledirektivet og Habitatdirektivet i praksis. Det er likevel signalisert at norsk vernepolitikk skal utvikles til å være mer i tråd med Natura 2000, blant annet med etablering av områder og tilhørende rapportering via Det europeiske miljøbyrået (EEA).
Fylkesvei 4022

Fylkesvei 4022 går mellom Sveinall og Rydlende i Marnardal. Veien er 18,3 km lang.
Frem til 2019 hadde veien betegnelsen Fylkesvei 305.
Jan Bø

Jan Bø (født 1967) er en tidligere norsk fotballspiller og bror til Lars Gaute Bø.
Han har spilt 173 kamper for Bryne FK, og fått 17 mål der.
Han har spilt 258 kamper for Varhaug Idrettslag.
Fjærholmen

Fjærholmen i Færder kommune i Vestfold er et lite sted som ligger syd på øya Føynland. Her er det strand, volleyballbane, en liten kiosk som er åpen i sommersesongen, campingplass, seilbrygger samt Tønsberg seilforening.
Utafor kysten er det registrert ei forlist skipslast fra 1900-tallet. Denne har status som freda kulturminne.
Amfi Borg

Amfi Borg tidligere Borg Storsenter er et kjøpesenter beliggende i Sarpsborg kommune ved E6. Det har pr. 2019 i 70 butikker, og et areal på 23 000 m².
Amfi er kjede av kjøpesentre i Norge.
Thomas Picton

Bakgrunn

Han ble født som den syvende av tolv barn, og yngste sønn, av Thomas Picton (1723–1790) fra Poyston og hans hustru, Cecil født Powell (1728–1806), datter av pastor Edward Powell i Llanddow og halvsøster av Richard Turberville, som i 1740 var sheriff av Glamorgan. Familien hadde normannisk bakgrunn. Thomas Picton senior var det året han ble gift high sheriff av Pembroke. Thomas den yngre ble født mens moren var på besøk i Haverfordwest, og ble døpt i Rudbaxton. Hans fem år eldre bror Thomas hadde dødd ett år tidligere, og Picton fikk hans navn slik at det skulle føres videre.
Claude Sicard

Bakgrunn

Han var fra Aubagne og studerte i Marseille, og trådte inn i jesuittenes novisiat i Avignon i 1692.

Jesuitt

Etter formasjonen i ordenen underviste han ved collège de Lyon.

Misjonær og utforsker i Syria og Egypt

Han ble sendt ut i misjonsoppdrag i 1706, og lærte seg arabisk i Syria. Han ble i 1711 utnevnt til superior for jesuittenes residens i Aleppo, og året etter ble han superior for jesuittenes misjon i Kairo. Han bereiste Egypt på kryss og tvers og forsøkte å beskrive det ved å identifisere de gamle og bibelske stedene. Han var den første vesterlending som men er kjent med som besøkte Amarna, Abydos, Edfu og Philae; han beskrev Antinous (1715) og Akhenatens grensestele. Før pater Sicards tid hadde man bare hørt tale om Kongenes dal; man visste ikke hvor det var. 
Han produserte det første kjente kart over Egypt. 
Han døde av pesten mens han stod midt i sine arbeider i 1726, noe som forhindret publiseringen av det store arbeide han arbeidet med. Det er imidlertid meget å finne  fra hans reiser i «Lettres édifiantes et curieuses de la Société de Jésus» (bind/tome II, 1717; bind V, 1725; bind VI, 1727, og fremfor alt i bind VII, 1729).
ZPAV

Hitlister

ZPAV står bak flere hitlister for både singler og album:

Album

De mest populære musikkalbumene i Polen publiseres i listen OliS (Oficjalna Lista Sprzedaży; offisiell salgsliste). Listen ble etablert i 2000 og baserer seg på salgstall fra musikkbutikker over hele landet, samt flere musikktilbydere på internett.
Skoleporten

Skoleporten er en nettjeneste der skoler og skoleeiere kan finne data om grunnopplæringen i Norge og er et verktøy for vurdering av kvalitet i grunnopplæringen. Målet med Skoleporten er at skoler og skoleeiere skal få tilgang til informasjon til det lokale kvalitetsvurderingsarbeidet, jf. Opplæringslovas § 13-10 og forskrift om virksomhetsbasert vurdering, og at skoler, skoleeiere, foresatte, elever og andre interesserte skal få tilgang til relevante og pålitelige nøkkeltall for grunnopplæringen.
Skoleporten er en del av det nasjonale kvalitetsvurderingssystemet (NKVS) og inneholder data innenfor områdene læringsutbytte, læringsmiljø, gjennomføring i videregående opplæring, ressurser og skolefakta. Skoleporten ble lansert første gang i 2004, og ble revidert og relansert 13. desember 2007.
NS Kamporganisasjon

Nasjonal Samlings Kamporganisasjon, forkortet NSKO og KO, var en særorganisasjon for de ivrigste partimedlemmene i det norske nazistpartiet Nasjonal Samling (NS), opprettet i 1936.
NSKO besto av NS-medlemmer som hadde avlagt skriftlig troskapsed til partilederen Vidkun Quisling, og var mer en medlemsliste over dedikerte NS-medlemmer enn en organisasjon. Man kunne ikke søke om medlemskap, man ble spurt om å bli med. I 1940 hadde NSKO 675 medlemmer, og 8. mai 1945 var det nærmere 6 000 medlemmer.
Fra oktober 1940 til juli 1941 ble organisasjonskontoret ledet av Harald Franklin Knudsen (1905–1976),  Quislings privatsekretær fra aprildagene 1940. Han sluttet i NSKO da han vervet seg i Waffen-SS, og fikk i 1942 permisjon derfra da han ble generalsekretær i Norges Rederforbund.
Den tyske bokprisen

Den tyske bokprisen (tysk: Deutscher Buchpreis) er en tysk litteraturpris etablert 2005 av Börsenverein des Deutschen Buchhandels, og deles ut årlig ved åpningen av bokmessen i Frankfurt for årets beste tyskspråklige roman.
Iris (artist)

Eurovision Song Contest 2012

Den 18. november 2011, ble det annonsert av Vlaamse Radio- en Televisieomroeporganisatie (VRT), at Iris skulle representere Belgia i  Eurovision Song Contest 2012. Hun fremførte sangen «Would You?» i semifinalen men mislyktes i å kvalifisere seg til Eurovision finalen, da hun endte på nest sisteplass i den første semifinalen med kun 16 poeng, som var nest laveste poengsum totalt for alle semifinalistene.
Mughiphantes cornutus

Utseende

Mughiphantes cornutus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Northampton Town FC

Historie

Northampton Town var den siste fotballklubben i engelsk liga som spilte hjemmekampene sine på en cricket-bane. De delte hjemmebanen County Ground med Northamptonshire County Cricket Club til 1994, da fotballklubbens nye hjemmebane Sixfields Stadium åpnet. En cricketbane er betydelig bredere enn en fotballbane, og det førte blant annet til at Northampton Town ikke kunne ha tribune langs den ene langsiden av fotballdelen av banen.
Spondylidini

Utseende

Middelsstore (10-25 mm), svært kraftige, brune eller svarte trebukker med forholdsvis korte antenner. Hodet er skrått fremoverrettet, fasettøynene forholdsvis store og nyreformede. Kjevene (mandiblene) er svært kraftige. Pronotum har jevnt rundede sider og er moderat hvelvet. Dekkvingene har tydelige lengderibber. Gruppen utmerker seg med sin svært kraftige kroppsbygning og forholdsvis korte antenner, de ligner dermed overflatisk på hjortebiller (Lucanidae), men antennene er annerledes bygget.

Levevis

De fleste av disse billene har larver i død ved av bartrær. De voksne billene er gjerne nattaktive og besøker ikke blomster.

Skadedyr

Noen av artene kan angripe bygningstømmer og trestolper, men de fleste er regnet som harmløse.
Enkelte arter kan også angripe levende trær, og kan trolig, dersom trærne er stresset av tørke, bidra til å drepe dem.

Utbredelse

Gruppen har en holarktisk utbredelse.

Kilder

Cerambycidae of the World - Spondylidini 
Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.
Josef Thomas

Josef Thomas (fra Ebersfeld i Tyskland) var en sinnsforvirret mann som den 26. november 1937 ble arrestert inne i Rikskanselliet i Berlin der han virret omkring med en ladd pistol. Han ble grepet like i nærheten av Adolf Hitlers arbeidsrom, og overlatt til Gestapo. Thomas tilsto å ha reist fra Ebersfeld til Berlin for å drepe Hitler og Hermann Göring. Det er ikke kjent hva som skjedde med ham etter arrestasjonen.
Astri Rynning

Familie

Hun var datter av høyesterettsadvokat Trygve Rynning og hjemmeværende husmor Aagot Sverdrup.
Både hennes far og farfar, Carl Ingwart Theodor Rynning, representerte Høyre på Stortinget.
Mens hun var førstelagmann giftet hun seg med sin forgjenger, Jens Fagereng.

Politikk og verv

Rynning var tidlig politisk interessert og mens hun var russ i 1934 skulket hun skolen for å høre på et foredrag C.J. Hambro, som var en bekjent av familien, holdt i Stavern.
Hun satt som vararepresentant fra 1965 til 1969 mens Kåre Willoch var handelsminister; hun var da medlem av justiskomiteen. Hun har også vært medlem av Oslo bystyre og var leder av Oslo Senior-Høyre 1987–1997, hvor hun også var æresmedlem.
Hun var forkvinne i Norske Kvinners Nasjonalråd 1959–1968, forkvinne i Kvinners Frivillige Beredskap og i Norske kvinnelige juristers forening 1952–1956. Fra 1978 til 1985 var hun forkvinne i Den norske Dommerforening.
Rynning ledet bemanningsutvalget som var oppnevnt for å vurdere ulike sider ved redusert bemanning på skip (NOU 1987:15).
I 1984 ble hun utnevnt til kommandør av St. Olavs Orden for embedsfortjeneste og samfunnsnyttig virke.
Slangesølje

Slangesølje er en rund sølje med seks buer mellom to ringer på en gjennombrutt bunn. Slangesøljer er gjerne laget i sølv og dekorert med «filigran». Ekstra fine slangesøljer kan være forgylt. De fleste og de eldste slangesøljene har ikke vedheng. Men slangesøljer kan også være dekorert med hengende løv i forskjellige former, og noen har også fargede stener. Fra gammelt av har det vært brukt støpte slangesøljer i kobberlegeringer som bronse og messing. I nyere tid er det også laget støpte slangesøljer i tinn. De eldste slangesøljene har flat bunn, men utover på 1700-tallet får bunnplaten en svak kuv med opphøyning mot midten og på 1800-tallet blir denne kuvingen enda mer markant.
De fleste eldre slangesøljer er ustemplet, og de er trolig laget av bygdesmeder. Men utover mot slutten av 1800-tallet blir slangesøljer svært populære både i borgerlige miljøer og som turistvarer, og det var da en stor produksjon av slangesøljer hos gullsmeder både i Christiania og i Bergen.
Opphavet til navnet slangesølje er usikkert. Men Rikard Berge peker på at slagningir er brukt i norrøne skrifter som betegnelse på kjortel eller reisekappe som blant annet var brukt av pilegrimmer, og at man i tidligere tider slik skikken også var senere, har hatt egne spenner eller søljer til hvert bruk. Berge mener derfor at slangesylje er en avledning av gammelnorsk slagningssylgja med navn etter dette plagget.
Slangesøljer har eldre tid vært brukt som kjærestegaver, og sølvsmeden Eivind G. Tveiten forteller i 1955 at slangesøljer i gammel tid var brukt av ugifte jenter mens bolesøljene var forbeholdt gifte kvinner.
Slangesøljer er ikke kjent fra folkelig draktsølv i andre land. Kristofer Visted peker på at den har gotiske forbilder. Tradisjonelt har slangesøljer vært kjent i bruk bare i Telemark og Setesdal, men i samlingene ved Norsk Folkemuseum er det også enkeltstående eksemplarer som er innkommet fra Buskerud og andre områder i Aust-Agder.
I artikkelen Sylvsmeden Eivind G. Tveiten beskriver Aagot Noss hvordan Tveiten laget både bolesøljer, slangesøljer, halsringer, spenner og maler.
Boksing under Asialekene 1986

Boksing under Asialekene 1986 Boksing ver en av flere sporter i de tiende Asialekene som ble arrangert i Seoul i Sør-Korea i perioden 20. september til 5. oktober 1986. Det var niende gangen som boksing var på programmet for Asialekene. Det var tolv vektklasser og Sør-Korea ble beste nasjon de vant alle tolv gullmedaljene.
Interkommunal brannvarslingssentral i Hordaland

Interkommunal brannvarslingssentral i Hordaland var et samarbeid mellom ulike kommuner i Hordaland.
Det startet allerede i 1973, da kommunene Austrheim, Lindås, Meland og Radøy bestemte seg for å gå sammen om å etablere en døgnbemannet vaktordning, da det å skulle etablere døgnbemannete sentraler i hver kommune var særs kostbart. Etterhvert visste det seg at dette ikke bare var enkelt. De fire kommunene tok derfor kontakt med Bergen brannvesen med forespørsel om de kunne påta seg å motta og formidle brannmeldinger for de aktuelle kommunene. Fra før hadde Bergen brannvesen påtatt seg lignende ansvar for kommunene Askøy (1959) og Os (1971).
På dette tidspunktet var Bergen brannvesen i en overgangsfase. Den store kommunesammenslåingen mellom kommunene Arna, Fana, Laksevåg, Åsane og Bergen hadde nettopp funnet sted (1972), og de var i gang med omleggingen av varslingsanleggene for disse kommunene. Dette gjorde at Bergen brannvesen så det som umulig å si ja til denne henvendelsen (på dette tidspunktet).
Men de var likevel villige til å delta med teknisk bistand ved opprettelse av en slik sentral. Det ble etterhvert klart at ønsket om et samarbeid var til stede også i 11 andre kommuner i Hordaland. Dette resulterte i et orienteringsmøte på rådhuset i Bergen den 19.09.1975. Det ble nedsatt et arbeidsutvalg, som bestemte at en sentral skulle plasseres hos et yrkesbrannvesen, altså Bergen brannvesen. Argumentet var at det var viktig at den som melder brannen får de første gode rådene. En provisorisk sentral ble opprettet ved Sandviken brannstasjon.
Den offisielle åpningen av den nye brannvarslingssentralen ved Sandviken brannstasjon var 24.9.1981. Kommunene som var med på dette tidspunktet var de 16 kommunene Askøy, Austevoll, Austrheim, Fedje, Fjell, Kvam, Lindås, Masfjorden, Meland, Modalen, Os, Osterøy, Radøy, Sund, Vaksdal og Øygarden.
Ganske snart etter kom også kommunene Fusa, Granvin, Samnanger, Voss, Bømlo, Fitjar, Kvinnherad, Stord, Tysnes med. Det felles telefonnummeret var 004.
Fylkesmannen foretok den offisielle opningen, men tilstede var også ordføreren i Bergen, ordførerne og brannsjefer fra samtlige kommuner, samt brannsjefen i Bergen, og representanter fra Statens branninspeksjon.
Den interkommunale brannvarslingssentralen på Sandviken brannstasjon var operativ frem til 1988. Fra 1.1.1989 var sentralen nedlagt og arbeidsoppgavene ble overflyttet til den nye sambandsvakten i Hovedbrannstasjonen, der den fikk navnet Interkommunal sambandsvakt. På dette tidspunktet var 25 kommuner tilknyttet sentralen.

Arkivet

Arkivet er avlevert til Bergen byarkiv. Hovedmengden av materialet er å finne under A-3916, "Interkommunal brannvarslingssentral i Hordaland." I tillegg vil en kunne finne materiale vedrørende dette emnet under A-3909, "Bergen kommune. Brannvesenet (1972 -.)" I arkivet er det også aviser fra perioden som omtaler åpningen av sentralen i Sandviken brannstasjon.
Olsenbanden og Dynamitt-Harry mot nye høyder

Handling

Når Egon (Arve Opsahl) slippes ut av botsen har han ingen plan. Han slapp ut 2 dager før, advokat Bakke skulle forflyttes fra Ullersmo landsfengsel til Botsfengselet. Det var fordi en som jobbet der, ved navn Valle, hadde bursdag. Å da fikk skurkene amnesti. Men Benny (Sverre Holm) hadde en plan. Å da tenkte han at siden Egon ikke hadde noen plan, så kunne de bruke planen hans. Men Kjell (Carsten Byhring) ville ikke være med. Valborg (Aud Schønemann) tillatet han ikke, å gjøre det. Men de klarte å overtale han med litt humør. Men Benny skulle være litt uvenn med han, fortsatt da.
De skulle dra til Holmenkollen for å rane et pengeskap. Et Franz Jægær Berlin 1944. Det var hopprenn, så ingen holdt vakt for pengene under Kongesangen & Nationalsangen. De gikk inn dit. Men Egon ble irritert. Siden han så at Benny hadde lært seg å opne Franz Jægær skap. (Noe bare Egon ville at han selv, skulle kunne). Derfor, både fordi han var sint, & at han ville i fengsel igjen, for planen, Avslørte han dem. De rakk å stikke, mens han ble igjen. Imens hadde Kriminalsjefen (Jørn Ording) gitt Kriminalbetjent Hermansen (Sverre Wilberg), tilbaket jobben som kriminalbetjent. Nå var det slutt på hestepolitiet. Men det var en grunn til at akkurat Hermansen fikk tilbaket jobben. Kriminalsjefen planla med Kriminalassistent Holm (Øivind Blunck) at saken ikke burde oppklares. Så der var Hermansen et vitne. 
Når Egon slippes ut av botsen igjen har han en plan. Men Benny gidder ikke å være med. Det var hans hevn. Men Valborg er jo streng nok til å lure han til det så. Å denne gangen dreier det seg om Oljedirektoratets arkiv. Brock Larsen (Arne Aas) som jobber på SAS Hotellet Radisson Blu Scandinavia Hotell, vil selge planene til noen tyskere. Han skal få 100 millioner tyske mark. Hvis han selger den til dem. Hvis Olsenbanden gjør kuppet for han får de 10%. (Altså 10 millioner tyske mark.
Planen lykkes. Men det viser seg at Egon vet for mye om filmen til at de kan holde det hemmelig. Så Brock Larsen ber fienden til Egon om å drepe Egon. Fienden er skurken som blir kalt for Kongen (Lasse Kolstad). Han slår Egon i huet. Men Kjell & Benny skjønner det. Så nå redder de Egon. Men de vil fortsatt ta hevn. Men de trenger hjelp fra Dynamitt-Harry (Harald Heide-Steen jr.).
Australian Antarctic Territory

Historie

Victoria Land ble først krevd av Storbritannia den 9. januar 1841. En ny imperialistisk retningslinje flyttet i 1933 området 60° sør og mellom meridianene 160° øst og 45° øst for Australia. Den 13. februar 1954 ble Mawson Station satt opp.
Australias rett til suverenitet over Australian Antarctic Territory er anerkjent av Storbritannia, New Zealand, Frankrike og Norge. Australian Antarctic Territorys oppgave er å ha suverenitet over området etter reglene i Antarktistraktaten. Australia underskrev traktaten den 23. juni 1961.

Frimerker

Australian Antarctic Territory har egne frimerker, den første utgivelsen kom allerede i 1957, og på 1990-tallet var frimerkene fra Australian Antarctic Territory viden kjent. Alle frimerkene har emner som er Antarktis-inspirerte. Frimerkene er gyldige i Australias postsystem, så i praksis er de egentlig australske frimerker med en annen inskripsjon.
Aneilobolus

Utseende

Små (gjerne ca. 3 millimeter), hvelvede, halvmatte, svarte biller. Kroppsformen er litt mer avlang enn mange andre Ceratocanthinae. De kan rulle seg sammen til en kule, der de brede leggene på mellom- og bakbeina dekker undersiden. Hode og pronotum er tett og grovt punkterte, dekkvingene er glatte med fine men ganske dype punktstriper.

Levevis

Billene har blitt funnet i løvstrø i skog. De kan ikke fly.

Utbredelse

Slekten er utbredt i Sør-Afrika.
Grumset dvergmåler

Utseende

En liten (vingespenn 17 – 21 mm), slank, grå eller gråbrun måler. Forvingen har en oval, svart flekk nær midten og tallrike, vanligvis tydelige, lyse tverrbånd. Larven er lang og tynn, lyst til mørkt brun med spredte, små, hvite vorter. På ryggen har den en rekke av pileformede, mørkbrune flekker.

Levevis

Denne arten har et, til dvergmåler å være, usedvanlig vidt spekter av fødeplanter. Den kan finnes både på blomster og blader av urter, løvtrær og også på bartrær. De voksne målerne flyr i mai – juni, av og til også i en delvis andre generasjon om høsten.

Utbredelse

Arten er holarktisk, det vil si at den finnes både i Europa, Nord-Asia og Nord-Amerika.
I Norge forekommer den nord til den sørlige delen av Nordland.
Roing under Sentralamerikanske og karibiske leker 1993

Roing under Sentralamerikanske og karibiske leker 1993. Roing var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var fjerde gangen som roing var med i de sentralamerikanske og karibiske leker. Det var tjuetre øvelser, tretten for menn og ti for kvinner. Cuba ble beste nasjon med tretten gullmedaljer foran Mexico med seks.
VårtOslo

VårtOslo er en nettavis som startet virksomheten 12. januar 2017. Avisen fokuserer på Oslo, det lokale livet i bydelene, foruten stoff fra bystyret. Avisen har inntekt fra reklame og er støttet av Fritt Ord.
VårtOslo oppfatter som sine oppgaver er å opplyse, styrke oslofolks identitet til byen, være maktkritiske og slippe flere stemmer til i ordskiftet rundt veivalg for hovedstaden. Redaktør er Vegard Velle. I redaksjonsrådet sitter Erling Lae, Rune Gerhardsen, Sunniva Gylver, Aina Kristiansen, Mina Adampour og Merethe Ruud. VårtOslo har kontor i Greenhouse Oslo, i Schweigaardsgate 34c.
Mest leste sak er: NRK-reportasje om skummel kriminalitet i Oslo øst skaper sterke reaksjoner
Vidar Evensen

Vidar Evensen (født 1981) er en norsk musiker, trommeslager, kunstner og DJ. Han er best kjent som tidligere trommeslager i Årabrot under navnet Marakel. Bandet har eksistert siden 2001. Han spiller for tiden i No Wave bandet Deathcrush. Evensen er også trommeslager i This Is Music Inc., sammen med Sten Ove Toft spilte han i duoen Nuvel. Han har også samarbeidet med Elektrodiesel. Har også utgitt soloalbumene: Marakel i 2002 og Nü fra samme år.
Never Let Me Go (roman)

Never Let Me Go er en dystopisk sciencefictionroman fra 2005, som er skrevet av den japanskfødte britiske forfatteren Kazuo Ishiguro. Det var nominert Bookerprisen i 2005 (en pris Ishiguro tidligere hadde vunnet i 1989 for Remains of the Day), Arthur C. Clarke Award i 2006 og National Book Critics Circle Award i 200. Time magazine kåret den til den beste romanen i 2005 og oppførte den på TIME 100 Best English-language Novels from 1923 to 2005.